Den Vest-Sjællandske Avis, 1826-07-29
Nyeste Post-Efterretninger. Den Østerrigske Jagttager beretter fra Bucharest, at de Tyrkiske Deputerede til Conferencen i Akiermann ere den 3die Juli passerede Donaufloden, have tilbragt Natten i Slobasia og have den 4de fortfat Reisen til deres Bestemmelsested over Fockichan; og fra Constantinopel beretter samme Blad af 26de Junii, at langt over 20000 Janitscharer, hvoriblandt netop det meest nrolige Pak, ere blevne forviiste derfra. Man forventer en Mængde nye Indretninger, som ikke allene ville komme de Mahomedanske; men ogsaa de christelige Undersaatter tilgode. Man taler om en Forordning, hvorved Kopskattens Hævelse hos alle Rajas skal blive sat under en Overopsigt af deres geistlige Chefer. Man taler selv om, at denne Afgift skal afskaffes imod en almindelig Grundskat, om Forandringer af fiskalske Love med Hensyn til private Arveparter, om Forbedringer i Møntsystemet, om Qvarantaine Indretninger o. s. v. Man kan ikke omtvivle, at Regieringens Aand er henvendt paa at indføre Reformer; Fremtiden maae først lære hvorvidt den vil kunne seire i Kampen med de gamle Sædvaner og Misbrug. J Adrianopel, i alle Stæder ved Donau i Widdin, Rutschuck, Silistrie og Jbrail have Janitscharerne strax efterkommet Gouverneurens Fordringer, og underkastet sig. alle Portens Befalinger. Nye Hvervinger have ligesom Troppeøvelserne en rask Fremgang. Regieringen har behandlet med billighed de Officere og Gemene af den ophævede Milits, som ikke have taget nogen Deel i Rebellionen. Det er blevet ikke allene de tienstgiørende; men ogsaa alle de indskrevne Personer i Janitscharcorpset tilladt at tage Tieneste iblandt de nye Tropper eller ogsaa at trække sig tilbage, og vælge de det sidste saa erholde de deres hidtil havte Sold i Pension paa Livstid. (Saavidt den Østerrigske Jagttager). - Fra Smyrna berettes under 22de Juni, at alle Skibe, som komme fra Dardanellerne fortælle overeensstemmende med hinanden, at mange tusinde Liig svømme omkring paa Søen Marmora, hvilke ere blevne kastede i Havet ved de Rædselscener, som ere foregaaede i Constantinopel; man er her, hedder det, i største Bekymring for Fremtiden. - Fra Semlin skrives under 5te Julii, at Seraskieren Redschid Pascha, som skulde rykke frem til Morea er uventet kommet tilbage til Janina for at afreise til Constantinopel. – Fra Grækenland meldes over Triest, at den Græske Regiering i Napoli di Romania har i følge alvorlige Opfordringer fra Commodore Hamilton og Contreadmiral Rigny udstædet en befaling som under de strengeste Straffe forbyder alle Græske Skibe, at begaae Søerøverie. (Denne sidste Admiral skal ifølge Efterretninger fra Marseille have ødelagt 6 Græske Piratskibe. Ogsaa hedder det, at han skal have faaet Ordre til at borttage ethvert Græsk Skib, som seiller allene; da de Græske Skibe maae herefter kun seile i Eskadrer og Divisioner). Den berygtede Piratanfører Vasso Braikowich, som er opbragt af Commodore Hamilton til Napoli di Romania bliver der stillet for en Krigsret, og man venter, at han med hans Kammegater ville erholde deres for længe siden fortiente Straf. Den Græske Regiering har fattet den faste Beslutning, at ville i Napoli di Romania oppebie Jbrahim Pascha selv. Jbrahim har nu i en Tid af faae Maaneder, besat Argos, Calavrita og Tripolizza og vil saasnart Capudan Pascha kommer tilbage forene sig med ham for at angribe denne Regieringens CentralPunkt til Lands og til Vands. Denne Admiral har repareret og provianteret sin Eskadre i Dardanellerne, og vil snart gaae til Søes i Forening med den anden Eskadre, som er udløbet fra Constantinopel, og ligeledes ligger ved Dardanellerne.